
Tárgyalkotó Kurzus címe: Tojástartó és sószóró, 
· Kapcsolódó technológia kurzus: 1.: sokszorosító forma / 2.: máz alatti- és feletti dekorfestés tervek
· Kapcsolódó tárgytörténeti kurzus: porcelán dekor történet, kortárs és Ázsia-Európa előzmények

1. Leírás 
(RÉSZLET)
„Tisztelt projektiroda! 
   Magas Áron vagyok, Három panzió tulajdonosa. 
   Mindhárom panziómban reggelivel szolgálunk a vendégeinknek. Az étkezési ellátás gördülékeny, ezen belül a főtt, vagy lágy tojás asztalon történő tárolására és ezzel együtt hosszabb ideig való melegen tartására van egy jól működő megoldásunk. Egy ponton viszont állandó gondunk van. A tojás szervírozására, tálalására szolgáló tárgyaink nem jól működnek. 
   Ami a tárgyak egyéb jellegzetességei miatt fontos, hogy az éttermeink egyszerű, mondhatni stílustalan eleganciával rendelkező fehér étkészletekkel vannak felszerelve, így ez egy olyan adottság, amihez illeszkedni kéne. Továbbá nem hátrány, ha a tárgy valamilyen módon elárulja, hogy mire való. A könnyű használat, a praktikusan megoldható mosogatógépes tisztítás és tárolás is alapvető szempont, nem is említve a tárgyak árát. 
    Pályázati jelleggel tárgyakat terveztetnék az egyetem diákjaival természetesen díjazás ellenében.”
  Amit meg kéne oldaniuk: 
- a fentivel összhangban tojástartó tervezése 
-a fentiekkel összhangban sószóró tervezése
2. Módszer
A tárgytervezést a pontos problémadefiniálás és folyamatban való gondolkodás szükségessége jellemzi. Ez azt jelenti, hogy az inspirációtól a termék megvalósításának elindításáig több fontos, nem kihagyható lépést meg kell valósítani. A stúdium célja, hogy a hallgató értse a tervezési folyamat egyes fázisait, összefüggéseit, rendszerét és a későbbiekben rutinszerűen használja azokat. 

Tervezésmódszertani lépések:
· Brief és feladat értelmezés
· Felhasználói és megrendelői igények értelmezése 
· Problémadefiniálás
· Adat és forrásgyűjtés
· Kreatív koncepcióalkotás
· Ötletek értékelése és szelektálása
· Originalitásra való törekedés
· Modellezés, mock-up készítés, kivitelezés
· Szakmai dokumentáció készítése
· Prezentációs gyakorlat
· Kiállításra való felkészülés

3. Értékelés
Értékelés szempontjai:
· A feladat témája életszerű e, illetve milyen a társadalmi és/vagy kulturális, és/vagy gazdasági indokoltsága?
· A témához alkalmazott tervezési módszer milyensége?
· A feladat megoldása eredeti-e és milyen mértékben felel meg a feladatkiírásnak?
· A feladat kidolgozásának mélysége és részletessége – a leírás és a tárgyterv – eléri-e az elvárható szintet?
· A tervező mennyire ismeri a téma hazai és nemzetközi vonatkozásait?
· A tervezési stúdium összképe – leírás és ábrák, tervlapok és modell stb. – megfelelő-e?

Érdemjegyek:
91-100%: jeles
76-90%: jó
66-75%: közepes
51-65%: elégséges
A félévi jegy komponensei:
Tervezés minősége (50%)
Kivitelezés minősége (40%)…elsősorban tervek, rajzok, és ha lehet, modellek!!!!
Dokumentáció minősége (10%)
Prezentáció minősége (10%)
A félév menete / határidők:
02. 05- 03.04.	Projektindítás, tervezési szakasz
03. 04.	 	Vázlatterv bemutatás
03. 04-04. 08.	Makettezés, modellezés, működőképes makettek bemutatása
04. 08- 05.06.	Termékfejlesztés, kivitelezés Dokumentációs és prezentációs anyag véglegesítése
05. 11-től	Projektprezentáció és kiértékelés.	
Leadandó anyag:
· rajzok, eddigi modellek, további modellek..és kész működő tárgyak prototípusai
· Látványterv, tárgyfotó
· Egyszerű gyártási rajz
· Árkalkuláció 
· 50x70cm-es projekt tabló

Mesterség-technológia feladat 1.:
A kurzus/feladat leírása: A porcelán sokszorosító gipszforma készítésének gyakorlása, a porcelán tárgy készítésének, gyakorlati lépéseinek gyakorlása.
A szemeszter felépítése:  
Február első 2 hete: tárgyfelmérés, műhelyrajzok elkészítése. 
Február közepétől április elejéig: gipszmag, gipszforma készítés, porcelán öntés, 
A kurzus/feladat teljesítésének módja, feltételei, formai és tartalmi követelményei: 
Kész porcelán tárgy
Érdemjegyek:
90-100%: jeles
77-89%: jó
64-76%: közepes
51-63%: elégséges
A félévi jegy komponensei:
Tervezés (tárgyfelmérés, műhelyrajz) minősége (30%)
Kivitelezés minősége (70%)

Mesterség-technológia feladat 2.: 
máz alatti és máz feletti dekorfestési eljárások gyakorlása
A kurzus/feladat leírása: máz alatti és máz feletti eljárások megismerése, dekortechnikák gyakorlása, 
A szemeszter felépítése:  
Február: előadások, bemutatók, teszttárgyak készítése (kínai, japán edény másolata)
Március-április 9.: a különböző eljárások gyakorlása…ez félbeszakadt…
Április 20- május 08. kész tárgyak elkészítése
A kurzus/feladat teljesítésének módja, feltételei, formai és tartalmi követelményei: 
Kész, dekorfestett porcelán tárgyak
Érdemjegyek:
90-100%: jeles
77-89%: jó
64-76%: közepes
51-63%: elégséges
A félévi jegy komponensei:
Tervezés (tárgyfelmérés, műhelyrajz, dekortervek) minősége (30%)…ez félbeszakadt…
dekortervek, kivitelezés minősége (100%)

